stanford-oval/wikipedia huggingface dataset:
La Rosaleda

| La Rosaleda |
| --- | --- |

Rakennuksen tiedot
Sijainti:  Málaga, Espanja
Koordinaatit:  36°44′2.73″N, 4°25′35.12″W
Avattu:  15. syyskuuta 1941
Remontoitu:  1982, 2000, 2010
Omistaja:  Málagan kaupunki
Kenttä:  luonnonnurmi
Arkkitehti:  Enrique Atencia Fernando Guerrero Strachan
Käyttäjät
 Málaga Club de Fútbol 
Katsojakapasiteetti
 30 044 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Estadio La Rosaleda on jalkapallostadion, joka sijaitsee Málagassa Espanjassa. Se toimii Espanjan pääsarjajoukkueen Málaga Club de Fútbolin kotikenttänä. Ensimmäinen ottelu stadionilla pelattiin CD Malacitanon ja AD Ferroviarian välillä.
Stadion toimi yhtenä pelipaikkana Espanjan jalkapallon maailmanmestaruuskilpailuissa vuonna 1982.
1982 MM-kilpailuiden ottelut stadionilla

Stadionilla pelattiin alkulohkon kuusi otteluita Neuvostoliiton, Skotlannin ja Uuden-Seelannin välillä.
| Päivä | Kotijoukkue | Tulos | Vierasjoukkue |
| --- | --- | --- | --- |
| 15. kesäkuuta |  Skotlanti | 5–2 |  Uusi-Seelanti |
| 19. kesäkuuta |  Neuvostoliitto | 3–0 |  Uusi-Seelanti |
| 22. kesäkuuta |  Neuvostoliitto | 2–2 |  Skotlanti |
Aiheesta muualla

Stadionin esittely Málaga CF:n sivustolla (Arkistoitu – Internet Archive) (espanjaksi)
La Rosaleda esittely Laligafi.net -sivustolla[vanhentunut linkki]
Primera Divisiónin stadionit kaudella 2016–2017
Anoeta
Balaídos
Benito Villamarín
Butarque
Camp Nou
El Molinón
El Sadar
Estadio de la Cerámica
Gran Canaria
Ipurua
La Rosaleda
Los Cármenes
Mendizorrotza
Mestalla
RCDE Stadium
Riazor
San Mamés
Sánchez Pizjuán
Santiago Bernabéu
Vicente Calderón
Manizales

| Manizales |
| --- | --- |

 lippu:  vaakuna

 Koordinaatit: 5°4′0″N, 75°31′0″W 
Valtio:  Kolumbia
Departementti:  Caldas
Hallinto:  
 – Pormestari:  Jose Octavio Cardona Leon
Pinta-ala:  
 – Josta vettä:  508 km² 
Väkiluku (2005):  438 587 (arv.)
 – Väestötiheys:  860 as./km²
Aikavyöhyke:  UTC-5
 
 www.alcaldiamanizales.gov.co 
Infobox OKVirheellinen NIMI-arvo: 
Manizales on kaupunki Kolumbiassa ja Caldasin departementin pääkaupunki. Kaupunki sijaitsee Andien alueella sisämaassa. Kaupungin pinta-ala on 508 km² ja väkiluku on 414 349 asukasta (2005).
Kaupunki kolumbialaisen kahvin päätuotantokeskus (kaupungin virallinen motto kuuluukin suomeksi Avoimien ovien kaupunki – maailman kahvipääkaupunki) ja tärkeä koulu- ja kulttuurikaupunki.
Ystävyyskaupungit

Kanada Montreal
Portugali Lissabon
Englanti Oxford
Espanja Barcelona
Espanja Valencia
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset sivut (Arkistoitu – Internet Archive)
Manizalesin infosivu (Arkistoitu – Internet Archive)
Malin Gjörup

Malin Gjörup (28. huhtikuuta 1964 Luulaja – 20. toukokuuta 2020) oli ruotsalainen oopperalaulaja (mezzosopraano), näyttelijä ja oopperanjohtaja.
Gjörup esiintyi näyttelijänä elokuvassa Hallo Baby (1976). Hän opiskeli Malmön musiikkiakatemiassa. Gjörup lauloi muun muassa Folkoperanissa, Riksteaternissa ja Göteborgin kaupunginteatterissa. Myöhemmin hän toimi Gävlen sinfoniaorkesterin ohjelmistovastaavana. Gjörup työskenteli Norlannin oopperan johtajana, kunnes kuoli aivoverenvuotoon 56-vuotiaana. Viimeiseksi tuotannoksi, josta hän vastasi jäi Wolfgang Amadeus Mozartin Don Giovannin esitys. Koronapandemian johdosta säännöllisistä oopperaesityksistä luovuttiin, joten Don Giovanni ehdittiin esittää vain kerran. Gjörupin seuraajaksi Norlannin oopperassa valittiin Dan Turdén.
Aiheesta muualla

Malin Gjörup Internet Movie Databasessa. (englanniksi)
Magnesiumseokset

Magnesiumseokset ovat tiheydeltään alhaisempia konstruktiometalleja. Niitä käytetään tyypillisesti ilmailuteollisuudessa, liikennevälineteollisuudessa, kannettavissa laitteissa ja työkaluissa. Koska magnesium  on hyvin epäjalo metalli, se sopii myös käytettäväksi uhrianodina. Tämä pitää muistaa huomioida, ettei synny ei-toivottua galvaanista korroosiota. Magnesiumin heksagonaalisesta kiderakenteesta johtuen sitä on vaikea muokata kylmänä. Näin ollen tuotteiden valmistus tehdään yleensä valamalla. Seostamalla siitä saadaan kuitenkin kylmämuokkausta paremmin kestävää.
Nimeäminen

Magnesiumseokset nimetään ASTM:n mukaista järjestelmää käyttäen. Ensin kaksi kirjainta ilmoittaa pääseosaineet ja niiden jälkeen numerot ilmoittavat niiden pitoisuuden prosentteina. Viimeinen kirjain erottaa toisistaan saman seoksen eri versiot. Tämän perään merkitään kirjain ja numerotunnuksella seoksen toimitustila.
Seosaineiden lyhenteet:
A	alumiini
B	vismutti
C	kupari
D	kadmium
E	harvinaiset maametallit
F	rauta
G	magnesium
H	torium
K	zirkonium
L	litium
M	mangaani
N	nikkeli
P	lyijy
Q	hopea
R	kromi
S	pii
T	tina
W	yttrium
Y	antimoni
Z	sinkki
Toimitustilat:
F	valmistustila
O	hehkutettu
H10,H11	lievästi muokkauslujitettu
H23,H24,H26	muokkauslujitettu ja osittain hehkutettu
T4	liuoshehkutettu
T5	vain keinovanhennettu
T6	liuoshehkutettu ja keinovanhennettu
Valuseokset

Magnesiumia on vaikea muokata varsinkin kylmänä, joten pääosin tuotteet valmistetaan valamalla. Seostamalla saadaan erilaisia magnesiumseoksia, jotka sopivat erilaisiin valumenetelmiin. Erilaisten ominaisuuksien saamiseksi on kuitenkin tehtävä kompromisseja. Jotkut seosaineet esimerkiksi nostavat lujuutta ja kimmoisuutta, mutta huonontavat valuominaisuuksia. Teoriassa on kuitenkin mahdollista tuottaa seos, jolla olisi kaikki halutut ominaisuudet, mutta ne ovat liian kalliita verrattuna teräkseen tai yleisimpiin rakennemateriaaleihin.
Magnesiumseoksia voidaan valaa paine-, hiekka- ja kokilli­valu­menetelmillä. Magnesium täyttää muotin hyvin, mutta kutistuu jäähtyessään paljon. Painevalu tuottaa hienon raekoon ilman erillisiä raekokoa pienentäviä lisä­aineita. Siinä yleisimmin käytettävissä seoksissa tärkeimmät seosaineet ovat alumiini, sinkki, pii ja mangaani.  Hiekka- ja kokillivalussa lisätään seokseen zirkoniumia rae­koon pienentämiseksi, jos seoksessa ei ole alumiinia. Zirkoniumia ei voi käyttää seoksissa, jossa on alumiinia tai mangaania, koska se muodostaa yhdisteitä näiden aineiden kanssa. Perinteisesti raekoko on saatu hienommaksi ylikuumentamalla seos noin 850 °C:n lämpö­tilaan. Syytä, miksi ylikuumentaminen vaikuttaa raekokoon, ei tiedetä. Suuri raekoko heikentää materiaalin mekaanisia ominaisuuksia.
Valussa käytettävät magnesiumseokset voidaan luokitella pääseosaineen sekä zirkoniumin mukaan seuraavasti:
Zirkoniumittomat seokset
Magnesium-mangaani -seokset
Magnesium-alumiini -seokset
Magnesium-alumiini-mangaani -seokset
Magnesium-alumiini-pii -seokset
Magnesium-alumiini-sinkki -seokset
Magnesium-alumiini-sinkki-mangaani -seokset
Zirkoniumpitoiset seokset
Magnesium-zirkonium -seokset
Magnesium-sinkki-zirkonium -seokset
Magnesium-RE-zirkonium -seokset
Magnesium-hopea-RE-zirkonium -seokset
Magnesium-ytrium-RE-zirkonium -seokset
Magnesium-torium-zirkonium -seokset
Magnesium-torium-sinkki-zirkonium -seokset
Magnesium-hopea-torium-RE-zirkonium -seokset
Käyttökohteita > Ilmailuteollisuus

Seosta RZ5 on käytetty jo monia vuosia esimerkiksi helikoptereiden vaihteistojen kotelointiin. Se tarjoaa hyvät mekaaniset ominaisuudet ja on kevyttä. Paremman korroosionkestävyyden ja pidempien huoltovälien saamiseksi valmistajat ovat alkaneet tutkia paremmin kestäviä seoksia. Niinpä esimerkiksi Eurocopter EC 120-, NH90- ja Sikorsky S92 -helikoptereiden pääroottorin vaihdelaatikoitten kotelot on valmistettu WE43 seoksesta.  Se kestää hyvin korroosiota ja korkeita lämpötiloja, joten vanhojen koptereiden RZ5 -osia korvataan uusilla WE43:sta tehdyillä osilla.
Lentokoneiden moottoreissa ja vaihdelaatikoissa käytetään yleensä RZ5, ZRE1, MSR ja EQ21 seoksia. WE43 tulee todennäköisesti korvaamaan tulevaisuudessa osan näistäkin parempien ominaisuuksiensa takia. Edellä mainituista voidaan valmistaa valamalla isojakin osia. Tällaisia ovat esimerkiksi turbiinin kompressorin kotelo. Esimerkiksi Rolls-Royce käyttää MSR-seosta näissä osissa. 
Valun jälkeen työstettyjä osia käytetään myös vaihdelaatikkojen kriittisissä osissa ja laskutelineissä. Työstettyjä magnesiumosia tullaan tulevaisuudessa enemmän käyttämään osissa, joiden pitää kestää korkeita lämpötiloja.
Käyttökohteita > Ajoneuvoteollisuus

Moottoriurheilussa RZ5 on yleisesti käytetty seos. Sitä käytetään esimerkiksi vaihdelaatikoiden koteloinnissa. MSR- ja EQ21-seosten käyttöä on lisätty niiden hyvien lämmönkesto-ominaisuuksien takia. Myös WE54 kestää hyvin korkeita lämpötiloja, joten siitä valmistettuja osia käytetään esimerkiksi Formula 1 – autojen moottoreissa ja joissakin katuautoissa. Siitä valmistetaan esimerkiksi mäntiä.
Moottoripyörissä käytetään Merlam 072 -seosta, joka on piikarbidilla vahvistettu sinkki-kupari-mangaani-magnesiumseos. Se on hyvin sitkeä ja alumiinia kevyempi seos.
Käyttökohteita > Muita käyttökohteita

Useissa muissakin tuotteissa käytetään magnesium seoksia. Elektroniikka­teollisuudessa laitteiden rungoissa käytetään usein näitä kevyitä seoksia. Myös joissakin urheilutuotteissa, toimistotuotteissa ja työkaluissa käytetään magnesiumia. Magnesiumanodeita käytetään suojaamaan muita materiaaleja galvaaniselta korroosiolta.
Malin Bång

Malin Bång (s. 1974) on ruotsalainen säveltäjä. Hänen opettajiensa joukossa olivat Brian Ferneyhough, Gérard Grisey, Philippe Manoury, Philippe Capdenat, Chaya Czernowin, Walter Zimmermann, Friedrich Goldmann, Ole Lützow Holm, Pär Lindgren, Jan Sandström ja Peter Lyne.
Bång oli mukana perustamassa Curious Chamber Players -kokoonpanoa, jonka nimikkosäveltäjäksi pääsi. Hänen tuotantoonsa kuuluu performanssiteoksia, orkesterille ja muille soitinkokoonpanoille tehtyjä sävellyksiä sekä elektronista ja elektroakustista musiikkia. Hänen teoksiaan ovat esittäneet eri maissa muiden muassa Klangforum Wien, ensemble recherche, Ensemble Nikel, Nadar Ensemble, Faint Noise ja SWR-sinfoniaorkesteri. Bångin saamien palkintojen joukossa ovat Carin Malmlöf-Forsslingin palkinto (2014) ja Donaueschingenin musiikkipäivien orkesteripalkinto (2018).
Bång aloitti syksyllä 2018 toiminnan Göteborgin teatteri- ja musiikkiakatemian sävellyksen laitoksen vanhempana luennoitsijana.
Aiheesta muualla

Viralliset sivut (englanniksi)
Maniwa

| Maniwa (真庭市) |
| --- | --- |
 Näkymä Hiruzenvuorelle
 lippu:  Symboli
 Maniwan sijainti Okayaman prefektuurissa
 Maniwa
 Koordinaatit: 35°04′32″N, 133°45′10″E 
Valtio:  Japani
Alue:  Chūgoku
Prefektuuri:  Okayaman prefektuuri
Pinta-ala:  
 – Kokonaispinta-ala:  828,53 km²
Väkiluku (12/2019):  44 994
 – Väestötiheys:  54,3 as./km²
Symbolit:  
 – Puu:  Japaninsypressi
 – Kukka:  Kirsikka
 – Eläin:  Japaninjättisalamanteri ja jersey-nauta
 
 http://www.city.maniwa.lg.jp/ 
Infobox OKVirheellinen NIMI-arvo: 
Maniwa (jap. 真庭市, Maniwa-shi) on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin pohjoisosassa Chūgokuvuorilla ja Kibin ylängöllä Asahijoen yläjuoksulla. Pohjoisessa se rajautuu Tottorin prefektuuriin. Maniwassa on 44 994 asukasta (joulukuussa 2019) ja sen pinta-ala on 828,53 neliökilometriä.
Maniwa on kaupunkina suhteellisen uusi: se perustettiin vuonna 2005 yhdistämällä toisiinsa Hokubōn, Katsuyaman, Kusen, Ochiain ja Yubaran maaseutukaupungit sekä Chūkan, Kawakamin, Mikamon ja Yatsukan kyläkunnat. Nimensä kaupunki sai entiseltä Maniwan piirikunnalta. Kaupungin keskustan muodostaa Katsuyaman alue, joka kehittyi Edo-kaudella jokisatamana, Izumoon johtavan reitin postiasemana (shukuba) ja Katsuyaman daimiokunnan hallinnollisena keskuksena (jin’ya). Myös Kuse ja Mikamo toimivat alun perin postiasemina, Ochiai jokisatamana Asahi- ja Bitchūjokien yhdimäkohdassa. Merkittäviä elinkeinoja ovat metsätalous, maidon tuotanto ja maanviljely, joka tuottaa muun muassa riisiä, koristekukkia ja vihanneksia.
Matkailijoita Maniwaan houkuttelevat useat kuumat lähteet (onsen), joista tunnetuin on Yubara-onsenin lähde, ja Hiruzenin ylänköalue lomakohteineen kaupungin pohjoisosassa. Osa siitä kuuluu Daisen-Okin kansallispuistoon. Eräs nähtävyys on Kanban vesiputous lähellä Hoshiyamaa, jonka historia yhdistetään keisari Go-Daigoon. Häneen liitetään myös Ochiaissa sijaitseva suuri kirsikkapuu Daigo-zakura. Katsuyamassa on säilynyt vanhaa Edo-kauden arkkitehtuuria, joka on suojeltu. Osa kaupungista tunnetaan japaninjättisalamanterin esiintymisalueena. Kaupunkia palvelee JR Nishi-Nihonin Kishin-linja.
Kuvia

Katu Katsuyamassa
Daigo-zakura
Yubara-onsenin kaupunkikuvaa
Takaoka-jinjan torii-portti
Aiheesta muualla

Kuvia tai muita tiedostoja aiheesta Maniwa Wikimedia Commonsissa
Kaupungin internetsivut (japaniksi)
Magnus Lindgren

Magnus Lindgren vuonna 2012.
Magnus Lindgren (s. 1974 Västerås) on ruotsalainen jazzmuusikko. Hän on opiskellut Ruotsin kuninkaallisessa musiikkiakatemiassa Tukholmassa. Oman kvartetin hän perusti vuonna 1997. Hän on esiintynyt kansainvälisten tähtien, kuten Herbie Hancockin, Bob Mintzerin ja Barbara Hendricksin kanssa.
Langley

Langley voi viitata seuraaviin asioihin:
Paikat > Kanada

Langley, kunta Brittiläisessa Kolumbiassa, Kanadassa
Langley, kaupunki Brittiläisessa Kolumbiassa
Langley, vaalipiiri Brittiläisessä Kolumbiassa.
Paikat > Ranska

Langley, kunta Vosgesin departementissä.
Paikat > Englanti

Langley (Cheshire)
Langley (Derbyshire)
Langley (Essex)
Langley (Gloucestershire)
Langley (Hampshire)
Abbots Langley
Kings Langley, Hertfordshire
Langley (Hertfordshire)
Langley (Kent)
Langley Park
Langley Street
Langley (Northumberland)
Langley (Oxfordshire)
Langley (Suur-Manchester)
Langley (Sandwell)
Langley (Berkshire)
Langley (Somerset)
Langley (Warwickshire)
Langley (West Sussex)
Langley Burrell, Wiltshire
Langley Common, Derbyshire
Langley Heath, Kent
Langley Green (Crawley)
Langley Green (Sandwell)
Langley Lower Green, Essex
Langley Upper Green, Essex
Langley Mill, Derbyshire
Langley Mill Pottery, entinen saviteollisuusyhtiö.
Langleyn linna
Langleyn kappeli
Paikat > Yhdysvallat

Langley (Arkansas)
Langley (Etelä-Carolina)
Langley (Oklahoma)
Langley (Virginia), CIA:n päämaja
Langley (Washington)
Langleyn lentotukikohta Hamtonissa, Virginiassa
Langley Avenue, Pittsburgh, Pennsylvania
Langleyn katettusilta, St. Josephin piirikunta, Michigan
Langley High School, McLean, Virginia
Langley Island (Maryland)
Langley Island (Massachusetts)
Langley Park
Langley Research Center (NASA), Hampton, Virginia
Langley Street (Yhdysvallat)
Mt. Langley.
Henkilöitä

John Langley (1896–1967), yhdysvaltalainen jääkiekkomaalivahti
Samuel Pierpont Langley (1834–1906), yhdysvaltalainen tähtitieteilijä, fyysikko ja ilmailun pioneeri.
Muut

langley, säteilyenergian jakautumisen mittayksikkö
Langley, kilpa-autojen valmistaja
Nissan Langley, automalli (joidenkin Nissan Pulsarin malliversioiden nimi Japanissa).
USS Langley (CV-1), lentotukialus
USS Hammann (DE-131), Edsall-luokan saattuehävittäjä
USS Langley (CVL-27), Independence-luokan lentotukialus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Langley”, voi hakea sivunnimihaulla, laajalla sivunnimihaulla tai tekstihaulla.
Malin Crépin

| Malin Crépin |
| --- | --- |
 Crépin Guldbagge-gaalassa vuonna 2013.
Henkilötiedot
Koko nimi:  Anna Malin Fredrika Thomasdotter Crépin
Syntynyt: 22. elokuuta 1978 (ikä 46) Tukholma, Ruotsi
Ammatti:  näyttelijä
Näyttelijä
Merkittävät roolit:  Annika Bengtzon
Aiheesta muualla
IMDb
Elonet
Anna Malin Fredrika Thomasdotter Crépin (s. 22. elokuuta 1978 Tukholma) on ruotsalainen näyttelijä. Hän valmistui Malmön teatterikorkeakoulusta vuonna 2002. Crépin tunnetaan erityisesti Annika Bengtzonin roolista Liza Marklundin romaaneihin perustuvan elokuvasarjan uudemmissa osissa.
Aiheesta muualla

Kuvia tai muita tiedostoja aiheesta Malin Crépin Wikimedia Commonsissa
Linn Sömskar

| Linn Sömskar |
| --- | --- |
 Linn Sömskar Quebecissa 2012
Henkilötiedot
Syntynyt: 3. kesäkuuta 1989 (ikä 35) Ruotsi
Kansalaisuus:   Ruotsi
Uran tiedot
Seura:  IFK Umeå SK
Laji:  maastohiihto 
Maailmancup
Kaudet:  2010-
Paras sijoitus:  3. (Liberec 2013 parisprint)
Voitot:  0
Palkintokorokkeella:  1
 Tietolaatikko päivitetty 5.3.2018 
Linn Sömskar (s. 3. kesäkuuta 1989) on ruotsalainen maastohiihtäjä. Hän edustaa IFK Umeå SK -seuraa.
Maailmancupissa Sömskar kilpaili ensimmäisen kerran Düsseldorfissa joulukuussa 2010 sijoittuen vapaan hiihtotavan sprintissä 20:nneksi. Kymmenen parhaan joukkoon hän sijoittui ensimmäisen kerran Milanon vapaan hiihtotavan sprintissä tammikuussa 2012 oltuaan yhdeksäs. Hänen paras sijoituksensa maailmancupissa on neljäs sija Toblachin vapaan hiihtotavan sprintistä joulukuussa 2015.
Magnus Malan

| Magnus Malan> Etelä-Afrikan puolustusministeri |
| --- | --- |
 1980 – 1991  
Presidentti:  Pieter Willem Botha Frederik Willem de Klerk
Pääministeri:  Pieter Willem Botha
Edeltäjä:  Pieter Willem Botha
Seuraaja:  Roelf Meyer
Henkilötiedot
Syntynyt: 30. tammikuuta 1930  Pretoria, Transvaalin provinssi, Etelä-Afrikan unioni
Kuollut: 18. heinäkuuta 2011 (81 vuotta)  Pretoria, Gauteng, Etelä-Afrikka
Ammatti:  poliitikko, sotilasjohtaja
Puoliso:  Magrietha Johanna van der Walt
Tiedot
Puolue:  Kansallispuolue
Magnus André De Merindol Malan (30. tammikuuta 1930 Pretoria, Etelä-Afrikka – 18. heinäkuuta 2011) oli Etelä-Afrikan puolustusministeri ja Etelä-Afrikan puolustusvoimien komentaja.
Malan nousi Etelä-Afrikan puolustusvoimien komentajaksi vuonna 1976 ja nimitettiin pääministeri Pieter Willem Bothan hallituksen puolustusministeriksi lokakuussa 1980. Puolustusministerinä toimiessaan Malan vastasi muun muassa Civil Cooperation Bureaun perustamisesta. Hän sai 2. marraskuuta 1995 syytteet apartheid-järjestelmän aikana toteutetuista poliittisista murhista ja osuudesta kolmentoista mustan tappamisesta KwaMakhutan townshipissä Durbanin lähellä vuonna 1987. Todisteiden puutteessa hänet vapautettiin vuonna 1996.
Magnus Linder (1709–1799)

Magnus Linder (myös Magnus Öggenpoika; 28. helmikuuta 1709 Ruotsi – 17. tammikuuta 1799 Vihti) oli ruotsalaissyntyinen suomalainen virkamies, joka toimi Suomen vuorimestarina vuosina 1747–1787. Hän oli Suomen Linder-suvun kantaisä, ja hänen avioliittonsa kautta Mustion ruukki ja kartano tulivat suvun omistukseen.
Linderin suku oli lähtöisin Ruotsin Lenhovdasta, jonka nimi kirjoitettiin tuolloin muodossa Lindhovda tai Lindhofda. Hän oli metsänvartija Ögge Andersinpojan nuorin lapsi. Hänen isänsä muutti vuonna 1712 Algutsbodaan. Magnus kävi koulunsa Växjön kymnaasissa ja aloitti vuonna 1731 opinnot Uppsalan yliopistossa. Hän ja hänen vanhempi veljensä Anders ottivat käyttöön synnyinpitäjänsä nimestä johdetun sukunimen Linder. Linder opiskeli lakia ja tutustui ruukkeihin ja kaivoksiin, joten hän sai vuonna 1735 toimen vuorikollegion palkattomana auskultanttina ja vuonna 1740 ylimääräisenä notaarina. Hän vieraili Suomessa ensi kerran vuonna 1737 tutustumassa ruukkeihin.
Linder hoiti Suomen vuorimestarin tehtävää vuodesta 1741 iäkkään Johan Festingin puolesta, tosin hän pääsi aloittamaan työn Suomessa vasta venäläismiehityksen jälkeen vuonna 1744. Linder nimitettiin virallisesti Suomen vuorimestariksi Festingin jäätyä eläkkeelle vuonna 1747. Linder kehitti tarmokkaasti Suomen vuorihallintoa, joka oli rappeutunut 1700-luvun alkupuolella miehityskausien ja Festingin saamattomuuden vuoksi. Linder järjesti uudelleen ruukkien ammattikuntalaitoksen ja perusti vuonna 1757 Suomen vuorivoudin viran. Hän jäi eläkkeelle korkeassa iässä vuonna 1787.
Linder perusti Helsingin pitäjään Sillbölen kaivoksen löydettyään sieltä vuonna 1744 rautamalmiesiintymän. Yksi hankkeeseen osallistuneista liikekumppaneista oli Mustion ruukin omistaja Henric Johan Kreij, jonka tyttären Anna Christinan Linder nai vuonna 1748. Heille syntyi neljä lasta. Vuonna 1756 Kreij luovutti Mustion ruukin omistuksen kahdelle tyttärelleen ja näiden puolisoille, Linderille ja Joachim von Glanille. Linder ei johtanut ruukkia itse, mutta se vuokrattiin vuonna 1774 hänen pojalleen Magnus Linder nuoremmalle. Linder luovutti vuonna 1782 osuutensa Mustion ruukista pojalleen, joka osti neljä vuotta myöhemmin myös von Glanin osuuden.
Linder osti apeltaan Kreijilta Vanjärven kartanon Vihdissä vuonna 1752. Hän asui siellä viimeiset vuotensa.
Luettelo Yhdysvaltain ulkoministereiden ulkomaanmatkoista (1950–1960-luvut)

Luettelo Yhdysvaltain ulkoministereiden ulkomaanmatkoista 1950-1960 sisältää ulkoministerit  John Foster Dullesin ja Dean Ruskin. Matkat ovat aikajärjestyksessä.
Tämä luettelo on osa artikkelikokonaisuutta, joka on sivulla Luettelo Yhdysvaltain ulkoministereiden ulkomaanmatkoista. Sivulla ovat linkit Yhdysvaltain ulkoministereiden muilla vuosikymmenillä tekemiin ulkomaanmatkoihin.
Christian Herter

Christian Herter (virkakausi 1959–1961) teki ulkoministerinä 23 ulkomaanmatkaa.
| Valtio | Paikkakunnat joissa vieraili | Vierailun status | Ajankohta |
| --- | --- | --- | --- |
|  Ranska | Pariisi | Osallistui läntisten valtioiden ulkoministeri tapaamiselle | 27.4.–2.5.1959 |
|  Sveitsi | Geneve | Osallistui Geneven konferenssiin koskien Saksan ja Berliinin kysymyksiä. Tapaaminen Britannian, Neuvostoliiton ja Ranskan ulkoministereiden kanssa | 11.3.–20.6.1959 |
|  Kanada | Ottawa | Epävirallinen tapaaminen Kanadan pääministerin John Diefenbakerin kanssa | 11.7.1959 |
|  Sveitsi | Geneve | Osallistui Geneven konferenssiin koskien Saksan ja Berliinin kysymyksiä. Tapaaminen Britannian, Neuvostoliiton ja Ranskan ulkoministereiden kanssa | 13.7.–5.8.1959 |
|   Saksa | Länsi-Berliini | Avasi John Foster Alleen. | 25.7.1959 |
|  Chile | Santiago de Chile | Osallistui Amerikan valtioiden ulkoministerikokoukseen | 11.–18.8.1959 |
|  Saksan liittotasavalta | Bonn | Tapaaminen Saksan liittokanslerin Konrad Adenauerin yhdessä Yhdysvaltain presidentin Dwight D. Eisenhowerin kanssa | 26.8.–27.8.1959 |
|  Britannia | Lontoo, Chequers | Epävirallinen vierailu yhdessä yhdessä presidentti Dwight D. Eisenhowerin kanssa. Tapaaminen Espanjan ulkoministerin Fernando María Castiella y Maízin kanssa | 27.8.–2.9.1959 |
|  Ranska | Pariisi | Osallistui Pohjois-Atlantin neuvoston kokoukseen yhdessä presidentti Dwight D. Eisenhowerin kanssa | 2.–4.9.1959 |
|  Ranska | Pariisi | Osallistui Naton ulkoministerikokoukseen | 13.–22.12.1959 |
|  Brasilia | Brasília, Rio de Janeiro, São Paulo | Hyväntahdon matka yhdessä presidentti Dwight D. Eisenhowerin kanssa | 23.–26.2.1960 |
|  Argentiina | Buenos Aires, Mar del Plata, San Carlos de Bariloche | Hyväntahdon matka yhdessä presidentti Dwight D. Eisenhowerin kanssa | 26.–29.2.1960 |
|  Chile | Santiago de Chile | Hyväntahdon matka yhdessä presidentti Dwight D. Eisenhowerin kanssa | 29.2.–2.3.1960 |
|  Uruguay | Montevideo | Hyväntahdon matka yhdessä presidentti Dwight D. Eisenhowerin kanssa | 2.–3.3.1960 |
|  Britannia | Lontoo | Välilaskupaikka | 26.–27.4.1960 |
|  Iran | Teheran | Osallistui CENTO:n ulkoministerikokoukseen | 28.–30.4.1960 |
|  Turkki | Istanbul | Osallistui Naton ulkoministerikokoukseen | 30.4.–4.5.1960 |
|  Kreikka | Ateena | Tapaaminen Kreikan kuninkaan Paul I:n ja Kreikan pääministerin Konstantinos Karamanlisin kanssa | 5.5.1960 |
|  Ranska | Pariisi | Osallistui presidentti Dwight D. Eisenhowerin kanssa Neuvostoliiton, Britannian ja Ranskan valtioidenpäämiesten kokoukseen | 13.–21.5.1960 |
|  Costa Rica | San Jose | Osallistui Amerikan valtioiden ulkoministeri konferensiin | 16.–29.8.1960 |
|  Meksiko | México | Osallistui Meksikon 150-vuotis itsenäisyysjuhlallisuuksiin | 15.–16.9.1960 |
|  Belgia | Bryssel | Osallistui Yhdysvaltain presidentin henkilökohtaisen edustajan roolissa Belgialaisten kuninkaan Baudouin I:n häihin. | 13.–14.12.1960 |
|  Ranska | Pariisi | Osallistui Naton ulkoministerikokoukseen | 14.–18.12.1960 |